Source: https://www.monitoruldegalati.ro/sport/baschetbalistii-de-la-csm-galati-s-au-poticnit-la-debutul-in-grupa-galbena.html
Timestamp: 2020-07-04 12:52:47+00:00

Document:
Baschetbaliştii de la CSM Galaţi s-au poticnit la debutul în Grupa Galbenă - Monitorul de Galati - Ziar print si online
Baschetbaliştii de la CSM Galaţi s-au poticnit la debutul în Grupa Galbenă Recomandat
Marți, 28 Ianuarie 2020 14:20
Faza a doua a Ligii Naţionale de Baschet Masculin a debutat la sfârşitul săptămânii trecute. Sala Polivalentă Dunărea a găzduit partida CSM Galaţi - BCMU FC Argeş Piteşti, din Grupa Galbenă 7-12. Gălăţenii au acuzat şocul duelului cu un adversar titrat, cu jucători valoroşi, venit din grupa A şi au cedat fără drept de apel. La CSM Galaţi au evoluat cei trei jucători de peste Ocean: Armstrong, Porter Bunton şi Martin, care au revenit alături de coechipieri abia cu două zile înaintea meciului şi mai trebuie să se reacomodeze cu fusul orar. La finalul partidei, antrenorul principal al echipei noastre, Eugen Ilie, a fost supărat pe evoluţia băieţilor care nu au reuşit nimic din ce şi-au propus şi spera că atitudinea va fi alta la meciurile viitoare. Rezultat final: CSM Galaţi - BCMU FC Argeş Piteşti 71-92 (16-25, 17-22, 20-23, 18-23). Pentru echipa gălăţeană au evoluat: Armstrong 5 puncte, 2 recuperări; Krivokapic 9 p, o recuperare, 4 pase decisive; Bogdanovic 9 p, 2 r, 4 a, 2 intercepţii; Vlad 11 p, o intercepţie; Tawiah 8 p, 5 rec.; Negoiţescu 2 p, 7, 0, 3; Porter Bunton 16 p, 4 r, 6 a; Corpodean 6 p, 5 r, 1 a; Martin 5 p, 1 r; Grecu, un assists. CSM Galaţi va juca etapa viitoare, pe 1 februarie, de la ora 18.00, în deplasare, cu SCMU Craiova, cealaltă echipă venită din grupa A.
« CSM Arcada joacă la Istanbul cu Galatasaray
Gloria Iveşti şi Şoimii Folteşti, echipă din Liga a 5-a, sunt ultimele calificate pentru Final Four »

References: CSM 
 CSM 
 CSM 
 CSM 
 CSM 
 CSM 
 CSM